cyanic-selkie/wikianc huggingface dataset:
Fallout
Fallout-serien er en serie videorollespill utviklet fra 1997 til idag. De utspiller seg i et post-apokalyptisk USA med sterkt preg av 1950-tallet. Serien ble tidligere utgitt av Interplay Entertainment og 14 Degrees East, men Bethesda Softworks overtok senere markedsføring og utgivelse. Mens de tidligste spillene i serien er rollespill med isometrisk perspektiv og turbaserte kamper, har de senere spillene i serien – særlig fra Fallout 3 av – tatt form av førstepersons action-rollespill.
Fallout (1997)
Fallout: A Post Nuclear Role Playing Game er et åpen verden, turbasert videorollespill, utviklet og utgitt av Interplay i 1997. Spillets handling er satt flere tiår efter at en kortvarig atomkrig i 2077 la det meste av verden i ruiner. Spillets protagonist er en av beboerne i et tilfluktshvelv som får i oppdrag å finne en nødvendig komponent for hvelvets vannrensesystem. Spillet skulle egentlig bruke Steve Jackson Games' GURPS-system, men avtalen falt gjennom, sannsynligvis da Steve Jackson så hvor voldelig spillet var. Fallout er ansett som den åndelige oppfølgeren til Wasteland fra 1987. Spillet har senere fått flere oppfølgere og relaterte spill, og er det første spillet i Fallout-serien.
Fallout 3 (2008)
Fallout 3 er et action-rollespill og ble utviklet av Obsidian Entertainment og utgitt av Bethesda Softworks i oktober 2008. Spillet benytter 3D-grafikk og er heller ikke turbasert slik de forrige i serien. Det er tilgjengelig for PlayStation 3, Xbox 360 og Microsoft Windows.
Handlingen i Fallout 3 er satt til år 2277, 36 år efter handlingen i Fallout 2 og 200 år efter atomkrigen som ødela verdenen i en alternativ efterkrigstid. Spillet plasserer spilleren i rollen som beboer i «Vault 101», et tilfluktsrom bygget for å beskytte et fåtall mennesker fra radioaktivt nedfall. Når spillerkarakterens far forsvinner under mystiske omstendigheter, må spilleren flykte fra tilfluktshvelvet og reise ut i ruinene av Washington, D.C. for å finne ham. På veien møter spilleren mange andre overlevende, og må slåss mot hordene av fiender som holder til i ødemarken. Spillet har et kampsystem typisk for action-rollespill, men inneholder også elementer fra skrekk- og førstepersonsskytespill.
Fallout 3 ble godt mottatt av kritikere, som blant annet roste spillets åpne gameplay. NPD Group anslår at spillet solgte over 610,000 eksemplarer den første uken, cirka 110,000 flere enn hva utviklerens forrige spill, The Elder Scrolls IV: Oblivion, solgte i sin første uke.
Fallout: New Vegas (2010)
Fallout: New Vegas ble utviklet av Obsidian Entertainment og utgitt av Bethesda Softworks i oktober 2010. New Vegas har en rekke likheter med forgjengeren. Blant annet er spillmotoren den samme, og kampsystemet, grensesnittet og grafikken er tilnærmet identisk. Spillets handling foregår likevel et annet sted og spillet har andre rollekarakterer enn forgjengeren.
Fallout: New Vegas er tilgjengelig for Microsoft Windows og Xbox 360 og PlayStation 3.
Fallout 4 (2015)
Fallout 4 ble utviklet av Bethesda Game Studios og utgitt av Bethesda Softworks i november 2015. I likhet med forgjengerne utspiller handlingen i Fallout 4 seg i et post-apokalyptisk USA, denne gangen i Boston-området, over 200 år erter en omfattende kjernefysisk krig i året 2077. Spillet deler også forgjengernes retro-futuristiske 1950-talls estetikk.
Fallout 4 er et såkalt sandkassespill, med en stor åpen verden som spillets protagonist fritt kan bevege seg rundt i. Som i Fallout 3 og Fallout: New Vegas veksler spillet mellom første- og tredjepersons synsvinkel, og ligger også i den øvrige spillmekanikken tett opp mot disse to forgjengerne. Enkelte nye elementer er likevel blitt introdusert i Fallout 4, deriblant muligheten til å konstruere bygninger. For første gang i serien har også spilleren selv fått en stemme, og et mer dynamisk dialogsystem er blitt introdusert. Dette systemet skal ifølge utviklerne inneholde 111,000 innspilte replikker.
Spillet har en 18 års aldersgrense ifølge PEGI-klassifiseringen.
Fallout 4 fikk generelt gode anmeldelser fra kritikere. Mange roste spillverdenens dybde, friheten gitt til spilleren, mengden innhold, handlingen, karakterene og lydsporet. Det har solgt meget godt.
Fallout 76
Fallout 76 ble utviklet av Bethesda Game Studios og utgitt av Bethesda Softworks i november 2018. Det er tilgjengelig for Xbox One, PlayStation 4 og Microsoft Windows. Spillet, som er et nettbasert action-rollespill, finner sted omtrent 180 år før de andre spillene i serien. Det var ingen umiddelbar suksess, og både lanseringen og innholdet ble møtt med tildels negative omtaler.
Forhistorie
Efter Andre verdenskrig ble USA delt i 13 stater. Estetikken og kulturen som preget 1950-tallet forble fullstendig dominerende, mens forskning på våpen, roboter og atomenergi førte til stadig nye hjelpsomme, men destruktive oppfinnelser, slik som roboter som kunne gjøre husarbeid, atomdrevne biler og bærbare datamaskiner som «Pip Boy». Roboter ble også brukt til sivile oppgaver som brannvesen og politi. Militære versjoner av de sivile robotene ble også konstruert.
I Fallouts tidlinje hadde Sovjetunionen mistet sin maktposisjon som supermakt og den kalde krigen ble utkjempet mellom USA og Kina. Sovjetunionen og USA hadde gode relasjoner, selv om Sovjetunionen var kommunistisk og USA var det motsatte. Europa skal ha vært forent i en stor nasjon kalt The European Commonwealth som inkluderer Storbritannia, Frankrike, Italia og Tyskland. Kina var slik det er i vår tidslinje, med unntak av at Mongolia og Vietnam var okkupert. Fallout-universet er dominert av retrofuturistisk teknologi, slik som roboter og laservåpen. I USA var det flere selskap som studerte og forsket på roboter. Robco var et slikt selskap og ble det mest populære og kjøpte alle de andre selskapene før krigen i 2077. Robco er ansvarlig for å ha utviklet og markedsført Protectron, Securitron, Sentry bot og Mr. Handy- og Gutsy-robotene. Spilleren har en datamaskin kalt Pip-Boy på sin venstre arm. En Pip-boy er en personlig datamaskin utviklet av Robco, hovedsakelig for beboere i tilfluktshvelv bygd av Vault-Tec. De første modellene, slik som Pip-Boy 1.0, var enorme og tunge å bære på armen. Med tiden ble Pip-boy mindre og mindre og fikk bedre ytelse. Pip-Boy 3000, som blir brukt i Fallout 3 og New Vegas, er den vanligste. I Fallout 4 har spilleren en Pip-Boy 3000 Mark IV, den nyeste modellen før krigen. En Pip-Boy viser diverse informasjon om spilleren, slik som helse, strålingsnivå og S.P.E.C.I.A.L-nivå. Den inneholder også et kart over området spilleren befinner seg i. Spilleren kan også få tilgang til sitt inventar der man kan oppbevare våpen, klær og mat, samt diverse ting man finner i ødemarken. Hver Pip-Boy er også utstyrt med en radio.
Mr. Handy var en fisjonsdrevet robot designet av Robco og General Atomics International. Den ble konstruert for å gjøre husarbeid, slik som å støvsuge, vaske opp, polere bilen, trimme hekken og den kunne til og med passe på unger. Mr. Handys hadde en stemme med klassisk britisk aksent. Den kunne også brukes som en sikkerhetsrobot. En Mr. Handy hadde tre armer, den første armen med en flammekaster, den andre med en sirkelsag og den tredje armen med en gripeklo. Robco fikk mange klager på at noen Mr. Handy-roboter hadde skadet flere mennesker, og i tillegg tatt fyr og eksplodert.
Da Mr. Handy var blitt lansert ville det amerikanske forsvaret militarisere modellen og utvikle en stridsversjon av roboten, som kunne bevokte baser eller patruljere om natten. Robco designet da Mr. Gutsy, en militær versjon av Mr. Handy. Gutsy hadde en stereotypisk amerikansk stemme som snakket svært høyt og strengt og skrek ut anti-kommunistiske slagord. Roboten kunne bli utstyrt med et 5.56 mm maskingevær, en plasmapistol og en flammekaster. Power armor er en enorm skuddsikker infanterirustning konstruert av stål og titan. En power armor-rustning består av et skjelett som forhindrer at brukeren tar skade av fall fra høyder. Rustningen kan bli utstyrt med skuddsikre ben, armer, bryst- og ryggbeskyttelse og en hjelm. Den første utgaven var T-45-drakten. Den viste seg svært effektiv i kamp, og det amerikanske militæret ville ha mer. Under slaget om Anchorage presenterte USAs hær T-51-rustningen, som var enda tyngre og kraftigere enn T-45. Ifølge en rapport skal kinesiske soldater ha overgitt seg med en gang de så tropper utstyrt med power armor. Efter slaget om Alaska ble T-60- og X0-1-rustningene produsert. Liberty Prime er en enorm kamprobot som kan minne om roboten fra filmen Gutten og jernkjempen. Den er utstyrt med en kraftig laser og kan kaste små atombomber, noe som gjør roboten til en viktig militær ressurs. Under den kinesiske invasjonen av Alaska samarbeidet Robco og den amerikanske hæren om å utvikle en enorm robot som kunne frigjøre delstaten. Roboten ble ikke ferdig før Kina trakk seg ut av Alaska, og ble derfor demontert og lagt på lager i Pentagon. 200 år efter krigen finner The Brotherhood of Steel roboten og bruker den i kampen mot The Enclave i Fallout 3. Roboten blir også brukt i kampen mot The institute i Fallout 4.
Prosjekt Safehouse
Under ressurskrigen brukte Europa atomvåpen mot land i Midtøsten, noe som eskalerte til en kort utveksling mellom Israel og Pakistan. Dette fikk den amerikanske regjeringen til å bekymre seg over at konflikten ville utvikle seg til en global atomkrig. Prosjekt Safehouse gikk ut på å bygge tilfluktshvelv rundt om i USA som kunne ha over tusen innbyggere hver. Den amerikanske befolkningen trodde at hvelvene var ment for å redde den hvis det skulle bli en atomkrig, men virkeligheten var mørkere. Hensikten med hvelvene var ikke å redde den amerikanske befolkningen, men å utføre fysiske, psykiske og sosiale eksperimenter på beboerne. Et eksempel er Hvelv 11, hvor beboerne fikk ordre om at de måtte ofre et menneske hvert år, ellers ville de alle dø. Beboerne ofret The Overseer, lederen av hvelvet, og hvert år var posisjonen som Overseer en dødsstraff.
Slaget om Alaska
At Kina invaderte Alaska i 2066 for å sikre en oljerørledning var en del av Ressurskrigen. Kina sendte inn fallskjermsoldater, okkuperte Anchorage og tok kontroll over oljerørledningen. Under slaget om Anchorage ble byen bombet, og det oppsto blodige og aggressive kamper i fjellområdene. Anchorage ble frigjort fra kinesisk okkupasjon med hjelp fra soldater utstyrt med T-51 og T-45 Power armor-rustninger. USA gikk til motangrep på kinesisk fastland med soldater utstyrt med skuddsikre power armor-drakter og roboter. Dette angrepet fikk Kina til å trekke tropper ut av Alaska. Selv om Alaska var frigjort fra Kinesisk okkupasjon, var ikke ressurskrigen over. Mange små konflikter herjet gjennom året 2077.
The Great War (Atomkrigen)
Natt til 23. Oktober 2077 rapporterte kommandøren av den amerikanske stillehavsflåten at tre ubåtlignende fartøy var blitt sett utenfor kysten av California. Samme morgen ble en ukjent, muligens kinesisk, flyskvadron oppdaget i stor høyde i Beringstredet. The Intergrated operational nuclear detection system (IONS) registrerte fire avfyrte ballistiske missiler. Noen få minutter senere bekreftet NORAD at kjernefysiske missiler var blitt avfyrt fra en ukjent kilde. Som respons ga USAs president tillatelse til å avfyre atommissiler. Derfpå avfyrte USA sine atommissiler, og noe senere falt atombombene over New York, Boston og Pennsylvania.
Krigen som skapte verdenen som Fallout-serien tar plass i varte bare i to timer, men det ble brukt så mange bomber at det nesten var umulig å overleve på overflaten. Selv 200 år efter krigen er det fortsatt steder i Fallout-universet der strålingen kan drepe på minutter. Eksempler på dette er The Glowing Sea i Fallout 4 der de fleste atombombene detonerte rundt Boston.
Fraksjoner
Efter krigen oppstod det en alles kamp om å overleve. Flere av de overlevende har sluttet seg til fraksjoner, som den militærteknologifikserte «Brotherhood of Steel», restene av regjeringen «The Enclave», religiøse grupper som «The Followers of the Apocalypse» eller «The children of Atom», og forskjellige politiske grupperinger som «Caesar's Legion» og «NCR» eller i øst, «The Institute», «The Railroad» og «The Minutemen».
Disse fraksjonene fortsatte å drepe og krige mot hverandre selv om verden hadde blitt fullstendig ødelagt av krig. Derfor er mottoet i alle Fallout-spillene «War, war never changes».
Bacanius
Utseende
Stort sett små, bredt ovale, brunlige stumpbiller, vanligvis blanke. Kroppen er jevnt rundet og hvelvet, jevnt og fint punktert. Antennene har to forstørrede, innerste ledd og en stor, en-leddet klubbe ytterst.
Levevis
Denne slekten lever blant løvstrø og i råtnende, død ved. De lever trolig av soppsporer, ulikt de fleste andre stumpbiller som er rovdyr.
Utbredelse
Slekten er mest artsrik i den Nye verden, men forekommer i alle verdensdeler bortsett fra Antarktis.
Dura mater
Dura mater eller senehinnen er den ytterste av de tre hjernehinnene og er en sig og hard hinne bestående av bindevev, hvis funksjon er å beskytte hjernen mot skader som har trengt gjennom skalletaket og å støtte opp hjernens mange lober. Hinnen sitter fast i knoklene i selve hjernekassen, og strekker seg ned mellom hjernehalvdelene. Under dura mater ligger spindelvevshinnen, den mellomste av de tre hjernehinnene.
Dura mater er grålig og ugjennomsiktig. Den omslutter hjernen og ryggnerven og hindrer cerebrospinalvæske å lekke ut. Under fosterutviklingen dannes den fra celler fra neurallisten.
Indre og ytre lag
Dura mater består av to lag: Endosteallaget og meningeallaget. Disse lagene sitter sammen som en enhet bortsett fra enkelte stedene i hodeskallen der de danner væskefylte hulrom som hjelper til å støtte opp hjernen. Disse hulrommene dannes mellom de to lagene.
Det endostele lag
Det ytre laget i dura mater kalles det endostele lag og er den vanlige beinhinnen som dekker skalleknoklenes indre overflate. Dette laget strekker seg ikke gjennom foramen magnum og er derfor ikke en del av ryggmargens dura mater. I den grad ryggmarkens dura mater har et endostelt lag er dette en del av beinhinnen rundt de enkelte ryggvirvlene. En liten rørformet skjede eller slire av det endostele lag omgir hjernenervene der de passerer gjennom sine respektive åpninger i hjernekassa. Rett utenfor kraniet går dette laget over i nervenes ytre lag (epineurium).
Dura-lagets folder
Mellom det indre og ytre laget av dura mater er det væskefylte hulrom som strekker seg som sigd- eller halvmåneformede folder inn mellom hjerneavsnittene. Funksjonene til disse foldene er å støtte opp hjernen og sørge for at brå bevegelser av hodet ikke fører til at hjernen skvalper rundt i forhold til kraniet. De to viktigste foldene er:
Det er også to mindre folder som fyller samme funksjon:
Ørjan Bøe Thygesen
Ørjan Bøe Thygesen (født 7. november 1989) er en tidligere norsk fotballspiller, som blant annet har vært målvakt for Tiller etter tidligere å ha spilt for Ranheim i Adeccoligaen. Han kom til Ranheim fra Pors Grenland i overgangsvinduet vinteren 2010.
Thygesen har også spilt for Odd Grenlands juniorer og moderklubben Siljan.
Kvæsma Fotballklubb
Kvæsma Fotballklubb er en norsk fotballklubb, etablert i Tromsø 7. juli 2001. Kvæsma ble offisielt stiftet som fotballklubb 7. november 2010. De spiller hjemmekampene sine på Skarpmarka kunstgress.
I perioden 2001–2011 spilte Kvæsma bedriftsfotball og andre lignende turneringer for amatører.
Siden 2012 har Kvæsma Fotballklubb deltatt med 11'er-lag i Troms Fotballkrets.
I 2015 spilte Kvæsma sin eneste sesong i 5. divisjon, mens klubben har befunnet seg i 6.divisjon resterende sesonger.
Sesongen 2020 ble avlyst grunnet korona-pandemien. Sesongen 2021 ble spilt i en ekstra liga bestående av klubber fra 6.divisjon Troms. Fotballsesongen 2022 ble gjennomført på ordinært vis og med Kvæsma i 6.divisjon.
Historie
Kvæsma ble etablert 7. juli 2001 av Chris Jakobsen, Vegard Viken, Espen Stagrum, Vegard Johnsen, Bård Martinussen og Mats Pedersen.
Tidlige år (2001–2004)
Kvæsma gjorde sin debut som lag i flere artigfotballturneringer i Skarphallen vinteren 2001/02. Mats Pedersen scoret kampens eneste mål i kampen mot Bak Mål, i det som ble tidenes første seier.
Sesongen 2002 spilte Kvæsma for første gang organisert fotball, da i bedriftsserien, 4. divisjon. 21.05.2002 endte første kamp i serien med tap 5–4 for Kaldslettveien, der Remy Kvande for øvrig scoret hat-trick. Første seier kom en uke senere da TIF 2002 ble beseiret 2–1 etter to scoringer fra Daniel Woll. Debutsesongen i bedriftsserien endte med en 9.-plass av 12 deltagende lag. Toppscorer ble Vegard Johnsen med 9 fulltreffere.
Nye Kvæsma (2005–2007)
I 2005 var Kvæsma tilbake i bedriftsserien etter to års fravær. Seriegull i 3.divisjon og en målforskjell på 66–14 ble resultatet i comeback-sesongen. Toppscorer ble Joakim Bjørnsborg med 16 scoringer. I tillegg deltok Kvæsma i 4 Coca-Cola Cuper dette året.
Året etter havnet Kvæsma på en trygg plassering midt på tabellen i 2.divisjon bedrift. Kvæsma deltok også i samtlige Coca-Cola Cuper dette året, samt TBIK Cup.
Kvæsma på tur utenbys for første gang i 2007, i Ica Cup i Narvik. Middels sesong i seriespill i bedriften, med en trygg plassering midt på tabellen i den vanskelige andresesongen. Cupen gikk bedre og endte til slutt med sølv. I tillegg deltok Kvæsma i Coca-Cola Cuper på vinteren.
Nedgangsår (2008–2009)
I løpet av vinteren 2007/2008 ble det etter hvert klart at frafallene ble større enn tilskuddene, slik at Kvæsma ikke kunne stille lag i bedriftsserien 2008. Eneste aktivitet dette året var i november i Coca-Cola Cup. Heller ikke i 2009 ble det deltakelse i bedriftsserien, og heller ikke i noen andre turneringer. 2009 går dermed inn i historien som det mest inaktive året i klubbens historie. 11. mars 2009 ble også Kvæsma Bedriftsidrettslag offisielt nedlagt.
Comeback (2010–2011)
Kvæsma Fotballklubb stiftes 7. november 2010, og oppbyggingen fra kompisklubb til fotballklubb er i gang. Deltar i TBIK Cup i november, hvor blant annet Vegard Johnsen rundet 50 mål og Chris Jakobsen rundet 100 kamper.
Sesongen 2011 blir brukt som oppstartsår i bedriftsserien, 3.divisjon. Kvæsma ender på toppen av tabellen, mens Jørgen Hagerup blir toppscorer med 11 mål. [[Fil:Kvæsma 2012.jpg|miniatyr|Første offisielle kamp for Kvæsma Fotballklubb, mot Stakkevollan 2 i 2012.
Bak fra venstre: Stig Larsen, Espen Stagrum, Bård Martinussen, Espen Lyngmo, Rune Myrland, Robert Nilsen, Erlend Jensen, Joakim Bjørnsborg, Ståle Richardsen og Thomas Edvardsen. Foran fra venstre: Steffen Leiknes, Vegard Johnsen, Frank Wikran, Christoffer Hansen, Jørgen Hagerup, Tor Henning Åsvang, Stian H. Pettersen, Knut Martin Karlsen og Chris Jakobsen.]]
Kvæsma Fotballklubb (2012–)
Sesongen 2012 spilte Kvæsma Fotballklubb for første gang 11'er-fotball i 6.divisjon avdeling Troms. Kvæsma endte på en 4.-plass av seks deltakende lag. Toppscorer ble Steffen Leiknes med 15 scoringer.
Andre sesong i 6.divisjon endte med en 2.-plass i en sesong der Simon Christiansen ble toppscorer med 14 scoringer.
Kvæsma endte sesongen 2014 på en 3.-plass. Simon Christiansen ble igjen toppscorer, denne gangen med 19 scoringer.
Oppholdet i 5.divisjon ble med en sesong, etter at 7.-plassen ga nedrykk. Toppscorer ble Jørgen Hagerup med 7 scoringer.
I 2016 var Kvæsma tilbake i 6.divisjon igjen. Klubben endte da på en 3.plass. Aslak Sokki ble mestscorende med sine 7 fulltreffere.
2017 resulterte i nok en 3.plass. Simon Christiansen ble toppscorer for tredje gang, denne gangen med 15 scoringer.
2018 endte med en 3.plass for tredje år på rad. Roy Knutsen scoret 11 mål og ble dermed toppscorer.
For første gang på tre sesonger endte Kvæsma i 2019 utenfor pallen med en 4.plass på tabellen. Toppscorer ble Kim Michael Mathisen med 10 mål.
2020 sesongen ble avlyst, mens 2021 ble noe kortere med Kvæsma i en egen ekstra-liga.
I 2022 var Kvæsma tilbake i 6.divisjon og endte da igjen på en 3.plass.
Divisjonsfotball
2.-plass, 6.divisjon (2013)
3.-plass, 6.divisjon (2014, 2016, 2017, 2018, 2022)
Vinner, playoff 6.divisjon (2014)
Bedriftsfotball
1.-plass, bedriftsserie (2005, 2011)
Annet
Kåret til Norges fineste drakt av Nordicbet i 2016.
6.divisjon
2012, 2013, 2014, 2016, 2017, 2018, 2019, 2021 (Senior Menn Ekstra Kamper), 2022, 2023
Andre turneringer
Coca-Cola Cup (2004, 2005, 2006, 2007, 2008), TBIK Cup (2006, 2007, 2010, 2011), Ica/Rema Cup, Narvik (2007, 2011, 2012, 2013), Best Cup, Storelva (2007), Bedriftsserie 5-a-side (2010/11), The Ribbz (2014, 2016)
Ved seriestart 2023
Største seier: 15–0 mot Skarven (2022)
Største tap: 0–8 mot Nordreisa (2015)
Flest mål i en sesong: Simon Christiansen, 19 (2014)
Mandorla
Mandorla er et mandelformet omriss rundt kroppen med et guddommelig lys som ofte finnes i fremstillinger av hellige personer. Mandorla er en oval aura av stråler som omkranser guddommelige figurer og er spesielt vanlig i Kristus-fremstillinger.
Det fremkommer ved at to sirkler overlapper hverandre og danner en mandelform i midten.
Kvæsma Fotballklubb
Ved seriestart 2023
Flest kamper, divisjonsfotball: Simon Christiansen, 100
Mandorla
Symbol for motsetninger
Selve begrepet mandorla er det italienske ordet for mandel. Mandorla er også kjent som Vesica Piscis og symboliserer interaksjonene og avhengighet av motstridende verdener og krefter. Symbolet er eldre enn kristendommen, men de tidligste kristne benyttet symbolet for å symbolisere porten mellom himmel og jord, mellom det guddommelige og det menneskelige. Sirklene står for samspill og komplementære motsetninger. Området i overlappingen er stedet hvor man forlater den ene sfæren, men ennå ikke har gått inn i den andre. På dette stedet befinner man seg på terskelen og det krever tro. All transformasjon finner sted i dette grenserommet. Mandorla er uttrykk for mystikerens standpunkt, den symboliserer spenningene i livet, spenningene mellom komplementære motsetninger: Mandorla avbilder det enhetlige i åpenbare motsetninger, den samme enheten som mystikeren omtaler. Ego-bevisstheten deler virkeligheten i subjekt og objekt, mens mystikerens sinn erfarer enhet og harmoni.
Kvæsma Fotballklubb
Ved seriestart 2023
Flest mål, divisjonsfotball: Simon Christiansen, 67
Mandorla
I kristen ikonografi
I kristen kunst ble mandorla særlig benyttet til å ramme inn Kristusskikkelsen og jomfru Maria. Den er spesielt brukt til ramme i fremstillingene av Majestas Domini i tidlig middelalderkunst, romansk kunst og i bysantinsk kunst i samme perioder. De tidlige kristne ga seg til kjenne overfor hverandre ved å risse i veggen to overskjærende buer som dannet en stilisert fisk (Ichtus). Man risset en liten sirkel og deretter en ny, delvis overlappende sirkel som på denne måten dannet en mandorla. I romansk tid blir Kristus ofte representert av disse to sirklene tilsvarende Sakayama Buddha i buddhistisk kunst. Det antas at mandorla er eldre enn begge disse trosretningene. Jesus og jomfru Maria portretteres ofte innenfor rammen av en mandorla. I feltet der de to sirklene overlapper hverandre befinner det guddommelig-menneskelige seg, hvor begge aspekter ved tilværelsen faller sammen til et hele. Det symboliserer at vi er aktører i en verden av himmel og jord. Kristus blir menneskelig og mennesket kan bli guddommelig.
Kvæsma Fotballklubb
Ved seriestart 2023
Flest kamper totalt, alle turneringer: Vegard Johnsen, 186
Mandorla
I kristen ikonografi
I middelalderen symboliserte mandorla i alminnelighet Ichthys (fisken), Kristi sår, Marias fødselskanal som førte Jesus inn i den fysiske verden. Et senere eksempel finnes på veggen av den katolske sognekirken St. Jude i Canberra, bygget i 2002. Det er et ikon fremstilt i glassmosaikk og viser den oppstandne Kristus rammet inn i en mandorla.
Den norske maleren Henrik Sørensen fremstilte flere reliøse motiver med Den unge Kristus i mandorla.
I ortodoks ikonografi
I ikoner i den østlige ortodokse kirken brukes mandorla for å skildre hellige øyeblikk som overskrider tid og rom slik som oppstandelsen, Jesu forklaring på berget og Marias innsovning. Disse mandorlaer er malt med flere konsentriske fargemønstre med mørkere toner inn mot sentrum. Denne fremstillingsmåten er i tråd med kirkens bruk av apofatisk teologi (tilnærming til Gud ved at Gud beskrives gjennom hva han ikke er). Ettersom helligheten øker er det ingen måte å beskrive dens stråleglans, unntatt gjennom mørke.
I ikke-kristen ikonografi
Symbolet er også benyttet i ikke-kristne sammenhenger. I en rekke religioner assosieres mandelfrøet med guddommelig jomfrufødsel. Et eksempel er den jomfruelige nymfen Nana (ifølge gresk mytologi en nymfe i Sangarius) som mirakuløst fødte Attis ved å sette en moden mandel i skjødet.
Kilder
Aureola Vesica piscis
Kvæsma Fotballklubb
Ved seriestart 2023
Spillere med over 100 kamper, alle turneringer: Vegard Johnsen (186), Espen Stagrum (170), Chris Jakobsen (137), Stig Larsen (119), Thomas Edvardsen (117) og Simon Christiansen (103).
Spillere med over 50 kamper, alle turneringer: Frank Wikran (94), Robert Nilsen (90), Ståle Richardsen (88), Jørgen Hagerup (88), Vegard Bakkejord (88), Ronny Josefsen (75), Espen Lyngmo (70), Roy Knutsen (68), Knut Martin Karlsen (65), André Sørensen (64), Marc Lalande (56), Mats Olaf Nilsen (56), Kristian Sørensen (55), Vegard Antonsen (53), Marius Tønnessen (51) og Vegard Antonsen (51).
Spillere med over 50 mål, alle turneringer: Vegard Johnsen (80), Simon Christiansen (69) og Frank Wikran (55).
Adelskalender
Under følger en liste over samtlige spillere i Kvæsma i perioden 2002–2022, rangert etter antall kamper totalt:
* Statistikk fra bedriftsserien 2006 mangler. KD: Kamper Divisjonsfotball
MA: Mål Andre (Bedrifts- og Artigfotball)
KT: Kamper Totalt
MT: Mål Totalt
Robert Cambert
Robert Cambert (ca. 1628 – 1677) var en fransk organist og komponist, hovedsakelig av operaer.
Liv og virke
Cambert var elev av Jacques Champion de Chambonnières og startet sin yrkeskarriere som organist ved St. Honoré-kirken. Kardinal Mazarin hjalp Cambert til en stilling som surintendant de la musique hos kong Ludvig XIVs mor. Anna av Østerrike. Camberts tidlige sceneverk («pastoraler») med libretti av Pierre Perrin (1620–1675) ble hyppig spilt ved hoffet på denne tiden, og disse verkene ble stildannende for utviklingen av den franske operaen, eksempelvis er Cambert og Perrins Pomone den første egentlige franske opera.
Cambert etterlot seg noen «airs» og «airs à boire» der han i forordet oppgis som motettekomponist. François Roberday oppgir i forordet til sine fuger at Cambert komponerte for orgel. Ingenting av det han skrev i England er bevart.
Datteren Marie-Anne Cambert var cembalist. Hun var gift med komponisten og fiolinisten Michel Farinel og virket tidvis sammen med ham i Spania.
Platella
Platella er en slekt som inngår i familien Cytherellidae, som igjen er den eneste familie i ordenen Platycopida  av muslingkreps - små krepsdyr. Denne slekten består av bare to arter - Platella polybasalia og Platella muelleri.
De seks slektene i hele Platycopida-gruppen har 21-80 kjente arter, alt etter hvilke slekter som regnes med i gruppen. Det har tidvis vært foreslått at gruppen inngår i ordenen Podocopida, men dette oppfattes (2013) snarere som en søsterorden.
Nærmere taksonomisk plassering
Taksonomien av muslingkreps er omstridt og inneholder vanskelig systamiserte grupper. Skillet mellom gruppnene innenfor klassen muslingkreps er basert på morfologi snarere enn molekylær analyse, og det er mulig at muslingkreps-gruppen er parafyletisk og bør deles. Mye av den tidlige forskningen, inklusive beskrivelsen av Myodocopa-gruppen, er gjort av den norske marinbiologen og havforskeren Georg Ossian Sars. Oversikten nedenfor følger den nyeste taksonomiske plasseingen i henhold til WoRMS-databasen:
Florian Howald
Florian Howald (født 20. august 1991) er en sveitsisk orienteringsløper som representerer den finske orienteringsklubben Tampereen Pyrintö og det sveitsiske landslaget. Howald er europamester i stafett.
Karriere
I VM i Strömstad-Tanum samme år fikk Howald med seg sølvmedalje på sprintstafett. Året etter, i VM i Estland 2017, ble Sveits nummer tre på sprintstafetten. Howald løp andre etappe på det sveitsiske bronselaget som ellers bestod av Elena Roos, Martin Hubmann og Sabine Hauswirth.
Magdalena (distrikt i Chachapoyas)
Magdalena er et distrikt i provinsen Chachapoyas i regionen Amazonas i Peru. Distriktet grenser til distriktene Levanto og San Isidro de Maino i nord, til provinsen Rodríguez de Mendoza i øst, til distriktet La Jalca i sør og til provinsen Luya i vest. Distriktets nasjonale statistikkode er 010112 og hovedstaden er Magdalena.
Distriktet ble opprettet den 3. november 1933.
Psycho
Psycho er en amerikansk skrekk- og thrillerfilm fra 1960 regissert av Alfred Hitchcock. Manuskriptet er skrevet av Joseph Stefano og handler om en psykopatisk morder. Det er basert på boken ved samme navn av Robert Bloch, som igjen var inspirert av forbrytelsene til Wisconsin-morderen Ed Gein.
Handling
Filmen skildrer forholdet mellom en sekretær, Marion Crane (Janet Leigh), som gjemmer seg på et motell etter underslag fra sin arbeidsgiver, og motellets eier, den ensomme Norman Bates (Anthony Perkins).
Filmen begynner med sekretæren, Marion Crane og hennes gifte kjæreste, Sam Loomis (John Gavini) på et hotellrom i Phoenix. De planlegger å dra til Sam sitt hus langt borte. Marion får i oppdrag av sjefen sin å sjekke inn 40 000 dollar i banken. Istedenfor å gjøre jobben sin, stjeler Marion pengene og drar av sted til Sam sitt hjem. Marion kommer så til et lite motell.
Eieren, Norman Bates kommer og henter henne og prøver å gi henne mat i hans og moren hans sitt hjem. Den usette moren liker ikke Marion og nekter Norman å ta med henne opp til huset, så han drar heller ned til henne med mat og de spiser på kontoret hans i motellet. Norman forteller Marion at moren hans er mentalt syk og at han er veldig redd for henne. Marion sitt forslag om et mentalsykehus gjør Norman sur. Marion går til rommet sitt og tar en dusj. Der blir hun knivstukket til døde av en kvinnelig silhuett-morder. Dette viser seg å være Norman sin mor som ennå ikke er blitt sett. Norman fjerner liket til Marion, tar bagasjen og vesken med pengene hennes og legger dem i bagasjerommet til Marion sin bil som Norman senker i en sump i nærheten.
Sam og Marion sin søster Lila (Vera Miles) er blitt bekymret og sender en privatdetektiv kalt Milton Arbogest (Martin Balsam) på saken. Han sporer Marion til motellet der han tipser Lila om saken. Norman gjør alt for å ha et alibi og å forklare at Marion har dratt. Arbogest drar for å stille moren til Norman noen spørsmål. Der blir han drept med en kjøkkenkniv av moren, som fortsatt har ansiktet sitt usett. Norman fjerner liket og møter så på Lila og Sam som har nå dratt for å selv ta hånd om saken. De får et rom av en irritert Norman. Mens Sam oppholder Norman klarer Lila å undersøke huset til Norman og moren hans.
Norman slår ut Sam og prøver å finne Lila. Lila gjemmer seg ned i kjelleren der hun finner Norman sin mor sittende med ryggen til i en stol. Med et rykk snur stolen seg og viser et mumifisert lik med et fillete hår og en revnet kjole sitte der med et psykotisk smil. Lila sitt skrik tiltrekker Norman ned i kjelleren, løpende med en gråhåret parykk, fillete kjole og en kjøkkenkniv i hånden. Han bærer et psykotisk smil akkurat som hans avdøde mor og skal til å drepe Lila, før han blir holdt av Sam. På politistasjonen forklarer en doktor at Norman er en psykopat som kler seg ut som sin døde mor hver gang truende følelser dukker opp. Han sier også at Norman har en personlighet av seg selv og av sin mor. Det ser ut til at moren sin personlighet nå har tatt kontroll over kroppen til Norman. Filmen slutter så med at bilen trekkes opp av sumpen.
Priser og nominasjoner
Psycho ble nominert til fire Oscar:
Filmen vant ingen av Oscar-prisene den ble nominert til, men Janet Leigh vant en Golden Globe for beste kvinnelige birolle.
Bredfjedskibet
Bredfjedskibet er det mest kjente fartøyet fra den danske renessansen som er funnet som vrak i nyere tid. Skipet ble funnet ved Rødby i 1993. Vraket var etter et klinkbygget skip fra ca. 1600. Det var 13,5 meter langt og 5 meter bredt, og var så godt bevart at det kunne rekonstrueres. Kopien sto ferdig den 6. mai 2001, og ble døpt «Sophie».
Funnet
Allerede i 1969 ble vraket oppdaget i den tørrlagte Rødby Fjord, som fram til 1878 var en naturlig fjord fra Femern Bælt til kjøpstaden Rødby som lå ved det såkalte Rødbynoret sør på Lolland. Kjøpstaden var også et viktig havnested fra gammelt av som betjente trafikken mellom de danske øyene og Tyskland samt hertugdømmene Slesvig-Holstein.
Etter flere stormfloer med oversvømmelser i området begynte Rødby Fjord begynte å bli grunnere. Rødbys viktige havn i Dragsminde ble stengt og flyttet til Kramnitse i 1749, det var blitt for grunt for fraktfartøyene. Den sørlige delen av Lolland ble kastet ut i fattigdom, og trafikken mellom Danmark og de tyske havnene ble flyttet nordover til Bandholm. En meget sterk stormflo inntraff den 12. november 1872, og oversvømmet store deler av Lolland og Falster. Dette regnes som den verste stormflo-katastrofen i Danmarks historie. Stormfloen brøt gjennom dikene rundt fjorden, og Sydlolland ble skilt fra fastlandet i flere dager.
Etter katastrofen begynte myndighetene arbeidet med å tørrlegge Rødby Fjord og Rødbynoret. Et nytt 63 kilometer langt dike ble oppført langs kysten i 1878. Vannet ble pumpet ut, og i 1966 hadde fjorden med tilhørende våtmarker opphørt å eksistere. Tre år senere ble restene etter et vrak lokalisert ikke langt fra det gamle havnestedet i Dagsminde, i et område som het Bredfjed. Vraket ble kalt «Bredfjedskibet».
Det skulle gå lang tid før vraket ble utgravd og undersøkt. Et arkeologisk team fra Nationalmuseets Marinarkæologiske Forskningscenter i Roskilde kom til stedet i 1993 og berget vraket. Noen år tidligere var vraket blitt lettere skadet under anleggsarbeid i forbindelse med et sommerhusområde. Grøfter for vannrør og strømledninger var ført tvers gjennom funnstedet. Spesielt stor oppmerksomhet var vendt mot dette vraket, som var blitt datert til ca 1600, spesielt ettersom klinkbygde farkoster fra renessansen i Danmark er svært sjeldne.
Bredfjedskibet
Bredfjedfunnet er et meget interessant funn i et skipsbyggingshistorisk perspektiv, for det ble oppdaget at dette skipet skilte seg tydelig ut med nyere og mer avanserte byggemetoder innenfor klinkbygging. Ved første inntrykk er Bredfjedskibet ikke forskjellig fra andre vrak i Danmark, Sverige og Norge, men det har sagskårne planker. Det vanlige er øksekløyvde planker.
Med den etablerte kløyvingsteknikken blir det bare produsert et par planker ut av tømmeremnet, men mer håndfast og robust i møte med eventuelle påkjenninger i en fartøyskonstruksjon. Det er billigere å produsere treemner inkludert planker ut av tømmerstykket ved bruk av sag, men med datidens sagteknologi var risikoen for sprekker med svekkede styrke stor. For å bøte på dette benyttet skipsbyggeren håndførte sag fremfor mekaniske sag, redusert risikoen for sprekker. Det ble oppdaget at skipsbyggeren hadde stor ekspertise i bearbeiding av treemner med størst utnytting av den sagskårne plankens egenskaper.
Alle plankene i bordlegningen var symmetrisk utformet i kontrast til planker som var bearbeidet ved kløyving. Sporene etter håndsagen kunne sees i meget regelmessige og skrå forløper langs hver eneste planke, et bevis på bruk av håndsag i hender på erfarne sagskjærere. Skipsbyggeren utnyttet sitt materialet med stor dyktighet, for det var meget lite ensartet kvalitet i plankene som utgjorde bordkledningen på skroget. De sterkeste plankene ble lagt i den krumme baugen, hvor belastningen vil være størst, og de lengste plankene ble brukt for å gi langsskips stivhet i kjølbordet og over kimmingen. Med meget rette emner ble fartøybyggingen lettere å gjennomføre.
Men en alvorlig svakhet var oppdaget i styrbord kjølbord like ved lasken mellom kjølen og det kneformede stevntømmeret. Et problem med sagskårne planker innenfor klinkbyggingen er at de ikke følger trefibrene, og om det var mye vridning i veksten, blir det skåret «over spån», på tvers av fiberretningen. Et skallbygd fartøy har sin styrke i bordlegningen, og dermed ble hudplankene utsatt for store belastninger. På dette kjølbordet var fiberretningen overskåret, slik at det hadde sprunget sammen med kjølplanken ved grunnstøtting. Trolig hadde Bredfjedskibet grunnstøtt mot en sandbanke, og forstevnen ble kraftig belastet.
Bredfjedskibet er nesten perfekt symmetrisk i utformning av skroget, hvilken ikke var vanlig innenfor fartøybyggingen i eldre tid. Temmelig uregelmessige og korte planker som en regel var til rådighet for småskipsbyggeriet i middelalderen og renessansen, slik at de fleste klinkbygde båter og fartøyer hadde en asymmetri i skrogformen. Med sagskårne planker ble det mulig å oppnå størst mulig symmetri i skrogformen, hver enkelt planke i den ene skipsside ble nøyaktig kopiert på den andre skipssiden. Men for å få samme styrke i skroget måtte tykkelsen på plankene forøkes. Bredfjedskibet hadde 30 til 50 prosent større tykkelse enn på tilsvarende fartøyer med kløyvde planker.
Skipet kunne trekkes over hindringer som sandbanker i farvannet eller oppe på landet ved hjelp av tauverk og taljer. På den store forstevnen var det boret ut en hull ved den andre bordgangen fra kjølen for tauet. Etter Bredfjedskibet hadde grunnstøttet eller blitt trukket i stykker, ble det satt på grunn på lavt land ved siden av innløpet inn til fjorden. Skipet ble deretter opphugd, men det var ikke mulig å komme til underdelen som ble bevart for ettertiden.
Ikke bare hadde Bredfjedskibet sagskårne planker med nye byggemetoder, det ble også funnet endringer innenfor klinkbygging fra 1500-tallet. Den middelalderlige skrålasken som et mellomstykke mellom forstevnen og kjølen var erstattet med en ny og kompliserte lask. Den vanlige akterstevnstypen i sørlige Skandinavia siden 1200-tallet var hentet rett fra koggen med et kneformet tømmerstykke som overgang mellom kjøl og akterstevn. I 1500-tallet kom en ny type med akterstevnen av et enkelt stykke som står direkte på kjølen. Et tapphull var utskåret på kjølens oversiden, for at en tapp på stevnens underkanten skulle gå inn. «Den tappede akterstevnen» på Bredfjedskibet ble styrket av kjølbordene som var ført fram til akterkanten av akterstevnen og kjølen. Den nye typen var hentet rett fra kravellbyggingen.
Etter rekonstruksjonsarbeidet var fullført, ble en replika bygd av Henrik Mortensen i et verft på Fejø og senere sendt til Nykøbing, Falster for å teste ut hypoteser om skipets konstruksjon og funksjon. «Sophie» ble rigget med to master, en stormast og en formast med skværseil i mai 2002. Rekonstruksjonen viser seg å ha meget gode egenskaper som et seilfartøy, og dermed beviste hypotesen om at Bredfjedskibet var en tomastet skute.
Som en 13,5 m lang skute med dypgang på 1 m og bredde på 5 m var Bredfjedskibet et lastefartøy med stor drektighet midtskips som var åpent mellom halvdekk mot for- og akterstevner. Deplasementet på fartøyet er oppgitt til å være på 30 tonn. De dendrokronologiske analyser på trevirket fra vraket har vist at det er bygget av eiktrær felt omkring år 1600 (-/+ 5 år), mest sannsynlig i Slesvig-Holstein eller traktene rundt den nordtyske byen Lübeck. Byggetradisjonen som skipsbyggeren kom fra, egentlige har sitt utgangspunkt i koggetradisjonen som sett på kogger som var tidlig ut med å bruke sagskårne planker.
Vraket fra Bredfjed formodentlig var bygd og sjøsatt ved Lübeck i Tyskland. Med denne kunnskapen blir det lokale målesystemet fra Lübeck benyttet for å finne fram til de rette dimensjoner på byggeemner i skipet. Det viser seg at alle forskjellige deler i konstruksjonen var dimensjonert etter det lybske målesystemet.
«Sophie»
I 1999 var ferdige tegninger over rekonstruksjonen av Bredfjedskibet fremstilt av marinarkeologen Christian Lemée, og en tro kopi i 1:1 skala ble satt under bygging på Fejø Båtværft i av båtbyggeren Henrik Mortensen i samarbeid med Lemée. Den typiske fremgangsmåten for å rekonstruere utseendet på et fartøy som hadde blitt et vrak, er å opptegne alle deler fra vrakfunnet i skala 1:1, deretter blir disse tegningene redusert til 1:10 for å lage en troverdig papirmodell. Papirmodellen kunne justeres etter hvert som tegningene ble satt sammen, for å finne fram til den rette formen og dermed utseendet.
Men bare halvparten av arbeidet var gjennomført etter modellen var gjort ferdig, for det var viktig å hente inn avbildninger av den aktuelle fartøystypen, nedskrevne dokumenter om rigging, konstruksjon og utrustning som utseende samt arkeologiske dokumenter om beslektede fartøyer som også funnet som vrak. Fra Danmark var en skute (skude) med beslektede konstruksjon funnet og utgravd i Køge havn i 1895, som var datert til omkring 1450 mens to av de 25 fartøysvrakene fra Kalmar i Sverige kan sammenlignes med skipet fra Bredfjed. Flere avbildninger av den danske skuten har blitt bevart, men det er bare enkelte troverdige bilder ettersom kunstnere i de fleste tilfeller hadde bare overfladiske beskrivelser.
Et kobberstikk av Hugo Allard, datert til første halvdelen av 1600-tallet, «Koppenhagen», viser ikke bare den danske hovedstaden, men også store og mindre orlogsskip under bygging og noen få en- eller tomastede skuter. Den beste avbildningen av den danske skuten er funnet i Marienlyst slott med Helsingør, der henger et oljemaleri av Hendrick Cornelis Vroom som viser et tomastede skip med akterdekk og kveg i lasterommet. Oljemaleriet viser Kronborg slott sett fra Øresund med et orlogsskip i bakgrunnen med skuten som utgjør motivet i maleriet. Skuten på Vrooms maleriet var meget drektig med to barkholter mot relingen.
Det nye Bredfjedskibet som ble sjøsatt den 7. mai 2001 i Dybvig på Fejø, ble døpt med navnet «Sophie» av kulturminister Elsebeth Gerner Nielsen etter enkedronningen som bodde i Nykøbing slott fra 1588 til 1631. Det er bedre bygget enn den forrige ettersom båtbyggeren og marinarkeologene hadde rettet ut svakheten som skyldes dårlig kvalitet på materialene som deretter var forsøkt spart under byggingen. Resultatet ble et flott seilfartøy som under seil i 2002 var blitt en stor suksess.
Skuten eies av Middelaldercentret i Nykøbing Falster, som seiles av et skudelag med Kjeld Gerdrup som skipper. Etter sjøsettingen i mai 2001 ble skipet flyttet til Nykøbing, i det neste året fikk «Sophie» rigging som et tomastet seilfartøy.
Gerd Kvale
Gerd Kvale (født 1955) er en norsk psykolog som i 2002 ble utnevnt til professor i klinisk psykologi ved Universitetet i Bergen. Kvale er utdannet psykolog ved Universitetet i Bergen i 1982.
I 2019 ble hun direktør for det nyopprettede Bergen Center for Brain Plasticity ved Haukeland Universitetssykehus.
Kvale forsker blant annet på angst- og tvangslidelser, og har gjennom hele karrieren vært opptatt av konsentrerte, virksomme behandlings format og sammenhenger mellom klinisk endring og basale biologiske mekanismer. Hun ledet OCD-teamet ved Haukeland sykehus fra opprettelsen i 2011 til 2019.
Hun var dekan ved Det psykologiske fakultet fra 2005 til 2009, og ble gjenvalgt for en ny periode i 2009. I 2010 gikk hun av som dekan.
Vegard Heggem
Heggem var en hurtig spiller som vanligvis ble benyttet som høyreback eller høyre midtbane. Han huskes kanskje best for målet mot AC Milan i Mesterligaen høsten 1996, da Rosenborg sensasjonelt slo den italienske storklubben på bortebane, og avanserte til kvartfinale i turneringen.
Heggem debuterte på landslaget våren 1998, og var med i Norges VM-tropp (uten å få spille) senere samme år. Etter VM-sluttspillet ble Heggem kjøpt av Liverpool. Hans to første sesonger på Anfield var glimrende, men etter hvert ble han bare mer og mer plaget av skader – spesielt en strekkskade som ikke ville gi seg. Sesongen 2000/01 var han bare på banen i fire kamper, og de to neste sesongene spilte han ikke i det hele tatt. Sommeren 2003 utløp Heggems kontrakt med Liverpool, og han la opp som spiller kort tid etter.
I februar 2012 ble Vegard Heggem valgt inn som styremedlem i Rosenborg Ballklub for en periode på to år. I oktober 2019 ga Heggem informerte Heggem valgkomiteen om at han ikke ville stille til gjenvalg på generalforsamlingen i februar 2020.
Meritter:
Ole Thorkelsen
Ole Thorkelsen (også skrevet Thorkildsen ) var Hønefoss kommunes første ordfører.
Lærer og handelsmann
Thorkelsen var lærer i Nordsida skolekrets fra 1847 til 1855. Som lærer fikk han følgende ettermæle «(han var en) flink lærer i nogen aar, indtil han fik det for travelt med andre ting». Den tidens ordning var at lærerne selv holdt skole i sin egen bolig, og lønnen de mottok var basert på dette. Skolehuset i Nordsida skolekrets brant ned i en stor brann på Hønefoss den 23. mai 1854, og i tiden etter førte skolen en omflakkende tilværelse. Skolestyret beordret i 1855 Thorkelsen til å skaffe nytt skolehus, og varslet at han ville bli trukket to spesiedaler per måned inntil han hadde innfridd kravet. Det samme året sa Thorkelsen opp lærerposten. Noen år etter forsøkte han å få en ny lærerstilling på Hønefoss, men fikk ikke innfridd kravene om fast ansettelse og årslønn på 150 spesiedaler.
Ordfører
Hønefoss ble egen kommune i 1852, og Thorkelsen ble da kommunens første ordfører, med Christian Tandberg som viseordfører. Han sa fra seg stillingen 2. november 1853, og han og Tandberg byttet da stilling. Han var også ordfører fra 1855 til 1856.
Familie
Ole Thorkelsen var gift med Mathilde f. Mørk. De var foreldre til juristen Jens Hagbarth Thorkelsen, født 25. oktober 1852 på Hønefoss.
Utmerkelser og æresbevisninger
Ole Thorkelsens vei i Hønefoss er oppkalt etter Ole Thorkelsen.
Referanser
<References />
Kevin Vågenes
Kevin Vågenes (født 3. november 1986) er en norsk skuespiller, komiker og manusforfatter.
Han debuterte i 2011 i TV-serien Nissene over skog og hei og har siden spilt i flere andre programmer og serier. Høsten 2018 deltok han i humorserien Parterapi. Han har vært med i fjernsynsserien Jul i Blodfjell sesong 1 og 2.